Monumentu a los Hermanos Felgueroso
#000000
Ye una fonte monumental llevantada n’honor de los hermanos Felgueroso, activos empresarios mineros naturales de Ciañu. Anque nun primer momentu’l llugar escoyíu foi otru, finalmente allugóse nel parque públicu d’esa población que, amás, lleva’l nome d’una de les hermanes de los homenaxaos, Rosario Felgueroso.
#000001
Nel proyeutu del 1957 participen l’arquiteutu llangreanu Juan José Suárez Aller y el so colega madrilanu Fernando Cavestany. El monumentu compónse d’un estanque d’agua de planta rectangular colocándose en caún de los sos llaos curtios un conxuntu escultóricu. Nel más cercanu a la cai principal apaecen trés figures masculines sobre pedestal prismáticu, representando a mineros llevando ferramientes propies del so trabayu, con un tratamientu anatómicu esquemáticu y tendente a la idealización. Nel otru estremu asítiense trés bloques prismáticos de base rectangular recubiertos de piedres sillares. Nel frente presenten relieves de temática industrial y na parte posterior elementos escultóricos astrautos que simbolicen los productos resultáu del trabayu na mina y na industria.
#000002
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000003